CELEX: 31991D0057
Language: el
Date: 1991-01-24 00:00:00
Title: 91/57/ΕΟΚ: Απόφαση της Επιτροπής της 24ης Ιανουαρίου 1991 σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ιταλία

Avis juridique important

|

31991D0057

91/57/ΕΟΚ: Απόφαση της Επιτροπής της 24ης Ιανουαρίου 1991 σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ιταλία  

Επίσημη Εφημερίδα αριθ. L 035 της 07/02/1991 σ. 0031 - 0032

ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιανουαρίου 1991  σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ιταλία  ( Το κείμενο στην ιταλική  γλώσσα είνα το μόνο αυθεντικό )  ( 91/57/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), και ιδίως το άρθρο 3 παράγραφος 4 και το άρθρο 4,  Εκτιμώντας :  ότι εκδηλώθηκαν στην Ιταλία τον Οκτώβριο του 1990 κρούσματα λοιμώδους περιπνευμονίας των βοοειδών ( ΜΠΠΒ )- ότι, λόγω της καταστάσεως αυτής, η Επιτροπή εξέδωσε ήδη την απόφαση 91/46/ΕΟΚ χρηματοδοτική συνεισφορά για την εξάλειψη της λοιμώδους  περιπνευμονίας των βοοειδών στην Ιταλία ( 2 )-  ότι σημειώθηκαν στην Ιταλία νέα κρούσματα λοιμώδους περιπνευμονίας των βοοειδών - ότι η εκδήλωση της ασθένειας αυτής αποτελεί σοβαρό κίνδυνο για τα βοοειδή της Κοινότητας - ότι πρέπει να συνεχιστεί η δράση για την εξάλειψη της ασθένειας αυτής στην Ιταλία -   ότι είναι αναγκαίο, για να εξασφαλιστεί η επιτυχία της δράσης, να εκδοθούν οι σχετικοί κανόνες - ότι οι ιταλικές αρχές έχουν αναλάβει τη δέσμευση να τηρήσουν τους κανόνες αυτούς -  ότι έχει αρχίσει, σε κοινοτική κλίμακα, η διεξαγωγή επιστημονικών μελετών για την εναρμόνιση των κανόνων όσον αφορά τη διάγνωση της μεταδοτικής περιπνευμονίας των βοοειδών - ότι η παρούασα απόφαση είναι δυνατό να αναθεωρηθεί, ώστε να είναι σύμφωνη με την  εξέλιξη των επιστημονικών γνώσεων -  ότι πληρούνται οι όροι της απόφασης 90/424/ΕΟΚ για τη χορήγηση κοινοτικής χρηματοδοτικής ενίσχυσης -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Η Ιταλία μπορεί να λαμβάνει χρηματοδοτική ενίσχυση για τα κρούσματα λοιμώδους περιπνευμονίας των βοοειδών που εκδηλώνονται από 1ης Νοεμβρίου 1990 έως 31 Μαρτίου 1991 .  Η χρηματοδοτική συνεισφορά της Κοινότητας, όπως ορίζει το άρθρο 4, χορηγείται υπό την προϋπόθεση ότι η Ιταλία τηρεί τους κανόνες που καθορίζει η παρούσα απόφαση.   Άρθρο 2   Για τους σκοπούς της παρούσας απόφασης :  1 . εκμετάλλευση :  σημαίνει γεωργική εκμετάλευση ή επίσημα ελεγχόμενες εμπορικές εγκαταστάσεις που βρίσκονται στην επικράτεια της Ιταλίας, στις οποίες διατηρούνται ή εκτρέφονται βοοειδή για αναπαραγωγή, πώληση ή σφαγή -  2 . μολυνθείσα περιοχή :  είναι η έκταση με διάμετρο τουλάχιστον τριών χιλιομέτρων γύρω από την εκμετάλλευση στην οποία έχει διαγνωστεί η ασθένεια, σύμφωνα με επίσημα πορίσματα, ή μια εκμετάλλευση που συνδέεται από επιδημολογική άποψη με την εκδήλωση της ασθένειας -  3 . ορολογική δοκιμασία:  σημαίνει δοκιμασία συνδέσεως του συμπληρώματος ( τροποποιημένη μέθοδος των Cambell και Turner )-  4 . κρούσμα :  σημαίνει το ζώο που παρέχει αντίδραση σε ορολογική δοκιμασία η οποία επιβεβαιώνεται από το εργαστήριο αναφοράς ότι είναι θετική ή και παρουσιάζει κατά τον έλεγχο μετά τη σφαγή παθολογικές αλλοιώσεις που οφείλονται στη λοιμώδη περιπνευμονία των βοοειδών  ή και από το οποίο έχει απομονωθεί το μυκόπλασμα mucoides υποείδος mycoides ( τυποποίηση μικρών αποικίων )-  5 . βιολογικοί αντιδραστήρες:  τα ζώα που παρέχουν αντίδραση σε ορολογική δοκιμασία .   Άρθρο 3   Οι κεντρικές αρχές της Ιταλίας :  1 . λαμβάνουν μέτρα για τον εντοπισμό των εκδηλώσεων λοιμώδους περιπνευμονίας των βοοειδών, τα οποία αποσκοπούν ειδικότερα :  α ) στην υποχρεωτική κοινοποίηση όλων των περιπτώσεων για τις οποίες υπάρχει υπόνοια ή έχει επιβεβαιωθεί η ύπαρξη λοιμώδους περιπνευμονίας των βοοειδών -  β ) στην οργάνωση ειδικών επιζωοτιολογικών ερευνών για τον εντοπισμό των εκμεταλλεύσεων που έχουν μολυνθεί και, πιο συγκεκριμένα, για τη διεξαγωγή πλήρους ορολογικής εξέτασης -  γ ) στο να οριστούν οι μολυνθείσες περιοχές -  2 . λαμβάνουν τα μέτρα για την εξάλειψη των κρουσμάτων μεταδοτικής περιπνευμονίας των βοοειδών τα οποία αποσκοπούν ειδικότερα :  α ) - στην απαγόρευση της μετακίνησης όλων των βοοειδών που βρίσκονται σε εκμεταλλεύσεις στις οποίες έχουν βρεθεί ζώα που παρουσιάζουν θετική αντίδραση, εκτός από τις περιπτώσεις που τα ζώα προορίζονται για άμεση σφαγή υπό επίσημο έλεγχο, μέχρις ότου τα  βοοειδή ηλικίας άνω των 12 μηνών βρίσκονται στη ζώνη αυτή παρουσιάσουν αρνητική αντίδραση σε τρεις δοκιμασίες οι οποίες διενεργούνται σε διαστήμα όχι μικρότερα των τριών εβδομάδων,  - σε περίπτωση που υπάρχει χαμηλός αριθμός θετικών αντιδράσεων στη δοκιμασία, είναι δυνατόν να αποφασιστεί η σφαγή ενός ή περισσότερων ζώων που παρουσιάζουν θετική αντίδραση . Είναι δυνατό να γίνει τελική διάγνωση με εξέταση μετά τη σφαγή ή και  εργαστηριακή εξέταση -  β ) στην απαγόρευση της μετακίνησης όλων των βοοειδών που βρίσκονται στις μολυνθείσες περιοχές, εκτός εάν τα ζώα αυτά προορίζοντια για άμεση σφαγή υπό επίσημο έλεγχο, έως ότου όλα τα βοοειδή ηλικίας άνω των 12 μηνών που βρίσκονται στην εν λόγω ζώνη  παρουσιάσουν αρνητική αντίδραση σε τρεις δοκιμασίες που διεξάγονται σε διαστήματα όχι μικρότερα των τριών εβδομάδων -  γ ) στη σφαγή όλων των βοοειδών που βρίσκονται σε εκμετάλλευση στην οποία έχει σημειωθεί μεγάλος αριθμός κρουσμάτων -  δ ) στην εξέταση όλων των βοοειδών που βρίσκονται στη μολυνθείσα ζώνη -  ε ) στο να επιτρέπουν τη σφαγή των βοοειδών σύμφωνα με τη δεύτερη περίπτωση του στοιχείου α ) και το στοιχείο γ ), υπό επίσημο έλεγχο σε σφαγεία που έχουν ορίσει οι κεντρικές αρχές της Ιταλίας για το σκοπό αυτό, αμέσως μετά την επίσημη κοινοποίηση στον  κάτοχο ή στο άτομο που είναι υπεύθυνο για ζώα των αποτελεσμάτων των δοκιμασιών ή των ελέγχων .  Με την επιφύλαξη των διατάξεων της οδηγίας 64/433/ΕΟΚ της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων ( 3 ), το κρέας των ζώων αυτών είναι δυνατό να διατεθεί στην αγορά, υπό την προϋπόθεση ότι οι  υγειονομικοί έλεγχοι πριν και μετά τη σφαγή δεν έδειξαν καμία αλλοίωση που θα μπορούσε να καταστήσει τα σφάγια ή τα εντόσθια ακατάλληλα για ανθρώπινη κατανάλωση -  στ ) στο να καταβληθεί αμέσως στους κατόχους των βοοειδών που έχουν σφαγεί ικανοποιητική αποζημίωση, σύμφωνα με τη δεύτερη περίπτωση του στοιχείου α ) και το στοιχείο γ )-  ζ ) στο να επιβάλλουν τον καθαρισμό και την απολύμανση των εκμεταλλεύσεων μετά τη σφαγή των βοοειδών -  3 . λαμβάνουν τα ακόλουθα μέτρα :  α ) πρέπει να απαγορευθεί η θεραπευτική αγωγή ή ο εμβολιασμός κατά της μεταδοτικής περιπνευμονίας των βοοειδών -  β ) η θέσπιση ενός συστήματος εντοπισμού όλων των βοοειδών στην επικράτεια του κράτους μέλους, κατά τρόπο ώστε να εντοπίζονται ανά πάσα στιγμή η περιφέρεια και η εκμετάλλευση καταγωγής -  γ ) την καταγραφή των εκμεταλλεύσεων εκτροφής βοοειδών -  δ ) τον έλεγχο της μετακίνησης των βοοειδών -  ε ) εκστστρατεία πληροφόρησης των κτηνιάτρων για να δώσουν ιδιαίτερη προσοχή στην εφαρμογή των μέτρων . Ειδικότερα, οι ιστοί με ύποπτες αλλοιώσεις πρέπει να αποστέλλοντια σε εργαστήριο αναφοράς -  στ ) κοινοποίηση στην Επιτροπή και τα κράτη μέλη του αριθμού των ζώων που παρουσιάζουν θετική αντίδραση, των κρουσμάτων, των εκδηλώσεων της ασθένειας και των εκμεταλλεύσεων στις οποίες έχουν εντοπιστεί τα ζώα με θετική αντίδραση .   Άρθρο 4   Η χρηματοδοτική συνεισφορά της κονότητας ανέρχεται :  - στο 50 % των δαπανών που πραγματοποιεί η Ιταλία για την αποζημίωση των κατόχων των ζώων για τη σφαγή και ενδεχομένως τη καταστροφή των πτωμάτων βοοειδών και προϊόντων βοοειδών,  - στο 50 % των δαπανών που πραγματοποιεί η Ιταλία για τον καθορισμό, την απολύμανση και την εξάλειψη των εντόμων των εκμεταλλεύσεων και του εξοπλισμού,  - στο 50 % των δαπανών που πραγματοποιεί η Ιταλία για την αποζημίωση των κατόχων για την καταστροφή των ζωοτροφών και του εξοπλισμού που έχουν μολυνθεί .   Άρθρο 5   Η χρηματοδοτική συνεισφορά της κοινότητας χορηγείται μετά την αποστολή των δικαιολογητικών εγγράφων .   Άρθρο 6   Η παρόύσα απόφαση απευθύνεται στη Δημοκρατία της Ιταλίας .    Βρυξέλλες, 24 Ιανουαρίου 1991 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 224 της 18 . 9 . 1990, σ . 19 . ( 2 )  ΕΕ αριθ . L 23 της 29 . 1 . 1991, σ . 34 . ( 3 )  ΕΕ αριθ . 121 της 29. 7 . 1964, σ . 2012/64 .